আসন্ন ছবি নিয়ে বিশেষ বার্তা প্রভাসের

কলকাতা: চলতি বছরে মুক্তি পাবে প্রভাসের (Prabhas) আপ কামিং ছবি ‘দ্য রাজা সাব’। ইতিমধ্যেই ছবির পোস্টার প্রকাশ পেয়েছে। এবার ছবি নিয়ে বিশেষ বার্তা দিয়ে বিশেষ পোস্ট করলেন প্রভাস। গত বছর ‘দ্য রাজা সাব’ (The Raja Saab) এর ঘোষণা করেছিলেন প্রভাস (Prabhas)। এই ছবি হতে চলেছে রোম্যান্টিক -হরর এন্টারটেইনার, যা পরিচালনা করবেন মারুথি।

মঙ্গলবার ভক্তদের মকর সংক্রান্তির শুভেচ্ছা জানিয়েছেন প্রভাস। ছবি নিয়ে বিশেষ বার্তা দিয়েছেন তিনি। নিজের ছবি সহ সিনেমার পোস্টার শেয়ার করে অভিনেতা লেখেন, এই উৎসবের মৌসুমে তোমাদের সবার আনন্দ ও সুখ কামনা করছি…. শীঘ্রই দেখা হবে #TheRajaSaa এর সঙ্গে। ছবির পোস্টার প্রকাশ পেয়েছে। অভিনেতা প্রভাস সোশাল মিডিয়ায় ছবির প্রথম ঝলক শেয়ার করে লিখেছিলেন, “উৎসবের আমেজে আপনাদের জন্য প্রকাশ্যে এল দ্য রাজা সাব-এর প্রথম ঝলক ৷ সকলকে শুভেচ্ছা ৷” পোস্টারে দেখা গিয়েছে প্রভাস কালো রঙের শার্ট পরে রয়েছেন ৷ তার সঙ্গে পড়েছেন ধুতি।

আরও পড়ুন: দাবানলে পিছিয়ে গেল অস্কার-গ্র্যামি

চলতি বছরের ১০ এপ্রিল ছবিটি মুক্তি পাবে। তেলুগু, তামিল, কন্নড়, মালয়ালম ও হিন্দি ভাষায় মুক্তি পাবে ছবিটি। সঙ্গীত পরিচালনার দায়িত্বে রয়েছে থামান এস। ছবিতে প্রধান চরিত্রে দেখা যাবে প্রভাসকে। এছাড়াও ছবিতে দেখা যাবে নিধি আগরওয়াল, মালবিকা মোহনন, ঋদ্ধি কুমার এবং সঞ্জয় দত্ত। “দ্য রাজা সাব” তামিল অভিনেত্রী মালবিকা মোহাননের এই ছবিতে অভিষেক হবে।

অন্য খবর দেখুন